# data[].attributes.body
Aquesta recepta és per fer un aperitiu o acompanyament molt senzill que només requereix una mica d’atenció. Tot i la seva simplicitat, està realment deliciós, així que doneu-li una oportunitat!

Ingredients:

1 porro

Formatge (en aquest cas, gorgonzola)

Fruits secs (en aquest cas, nous)

Procediment:

1. Talla el porro a rodanxes d'entre 1 i 2 cm.

2. Cobreix una paella amb una capa fina d’oli i, a foc mig, afegeix-hi els porros. Col·loca’ls bé perquè la base toqui tota sencera la paella. Si comencen a espetegar, baixa el foc. Opcionalment, pots tapar la paella.

3. Quan estiguin gairebé cuits (quedaran més cuits per una banda que per l’altra), puja el foc a alt (aproximadament al 80%) i gira els porros amb molta cura per evitar que es desmuntin.

4. Abans que es comencin a cremar, retira'ls de la paella i emplata'ls. Posa un tros de formatge sobre cada rodanxa de porro i afegeix-hi una nou al damunt.

Ja que els tres ingredients tenen un gust intens recomano no fer servir cap espècie per poder notar millor cada sabor.

# data[].attributes.body
Ja que molta gent em va comentar que frequentava ous us ensenyo aquesta fàcil recepta d'ous "ferrats" pràcticament sense d'oli.

El procediment és simple:

Escalfar be la paella

Posar una gota d'oli

Obrir l'ou a la paella

Salar

Afegir un raig d'aigua

Tapar amb una tapa

Esperar 1 min ≈

Retirar i emplatar amb pebre, llavors, pipes...

# data[].attributes.body
Aquesta recepta va especialment dirigida a aquells que el gust del peix no acaba d'agradar i busquen maneres de consumir-ne més. És una opció tant per un "pica pica" com per un farciment de torrades o entrepans, i a més a més molt nutritiu.

Abans de començar amb la recepta, demano que per una estona intenteu eliminar els records que teniu amb el peix i que us pugueu mirar aquesta recepta sense prejudicis, no té per què agradar-vos de totes passades, però tampoc hi ha perquè no l'hàgiu de provar, ja que el gust canvia significativament i amb ben poca estona la tens feta.

Ingredients:

150 g de sardines en conserva en OOVE*
2-3 pastanagues
2 c.s. (30 ml) de suc de llimona
2 c.s. (30 ml) d'oli d'oliva verge extra
1 c.s. (15 ml) de tahin integral torrat*
1c.p de mostassa de Dijon (sense granets)*
1c.p de salsa de soja*
Cibulet o julivert picat

Procediment:

Primer escorreu l'oli de les sardines.

Després peleu i ratlleu les pastanagues.

Finalment poseu tots els ingredients al vas de la batedora o al robot de cuina i tritureu-los fins a obtenir una pasta homogènia.

Per decorar afegiu-hi una mica de julivert o cibulet tallat ben petit per sobre per decorar.

*Contè soja, sèsam, peix i mostassa.

# data[].attributes.body
Fàcil recepta de pasta per abans d'un partit. Ja que comnça la temporada de calçots vaig aprofitar per incorporar-los a la recepta però es poden fer servir cebes, porros o alls.

Per a dues persones necessitem:

140-200 grams de pasta.

4 calçots.

Dues dotzenes de tomàquets xerri.

(Verdures es poden incorporar les que es vulguin, pastanaga, alberginia, remolatxa)

150g de formatge feta.

Un ou (Opcional).

Elaboració:

Pre-escalfar forn 180º Rentar i tallar totes les verdures.

Posar el formatge feta a una safata apte per forns. Incorporar les verdures a la safata .

Posar al forn durant 20' amb un raig d'oli i les espècies que vulguis .

Just despres de posar la safata al forn posar a bullir aigua amb mitja cullerada de sal i afegir la pasta quan l'aigua estigui bullint.

Passats els 20' coincidirà mes o menys que la pasta està "al dente" i la salsa preparada.

Amb una aranya o un altre estri posa la pasta dins la safata i barreja amb la salsa.

Afageix una mica d'aigua de cocció fins obtenir una textura cremosa.

Pots afegir un ou pochè, al vapor, mollet o remanat per complementar aquesta recepta.

Conté blat, làctics i ou.

# data[].attributes.attachment_link.title
PASTA "FETA", Una Opció de Dinar per Abans dels Partits

# data[].attributes.body
Les bases per elaborar un wok són les següents:

Verdures i hortalisses tallades de manera similar.

Poc oli, no s'arriben a ofegar les verdures.

Foc alt i saltejat o remogut de manera freqüent.

En aquest cas he fet servir:

3 Cebes.

2 Pastanagues.

1 Moniato.

1/2 Pebrot.

4 Xampinyons.

Espècies al gust.

250 grams de espaguetis de llentia vermella.

Procediment:

Pelar i tallar a la julienne les cebes i afegir-les al foc.

Pelar i tallar a la julienne les pastanagues i moniato i afegir-los al foc.

Posar a bullir l'aigua amb mitja culleradeta de sal.

Pelar i tallar a la julienne el pebrot i afegir-lo al foc.

Pelar i tallar a la julienne el xampinyons i afegir-los al foc.

Afegir la pasta a l'aigua.

Saltejar uns minuts a foc alt.

Afegir espècies al gust, salsa de soja (Shoyu o Tamari) i vinagre i tapar poca estona. Amb especial atenció no s'enganxi.

Servir primer la pasta i després el Wok a sobre. Decorar al gust.

# data[].attributes.attachment_link.title
PASTA WOK: Wok de Verdures amb Pasta de Llentia Vermella

# data[].attributes.body
Aquí teniu un recull d'informació per poder decidir quina massa posar a les vostres Pizzes.

Opcions Comercials:

https://www.compraonline.bonpreuesclat.cat/products/bonpreu-base-fina-i-rodona-per-a-pizza/31181

https://www.compraonline.bonpreuesclat.cat/products/casa-tarradellas-base-fina-i-rectangular-per-a-pizza-familiar/07866

https://www.compraonline.bonpreuesclat.cat/products/casa-tarradellas-base-rodona-per-a-pizza/68790

Recepta de Massa:

https://recetasdecocina.elmundo.es/2016/11/masa-pizza-casera-receta-facil.html

Massa de coliflor:

Ingredients:

1⁄2 coliflor

2 c.s. de farina

2 c.s. de Parmesà

Sal

Orenga

2 ous

Toppings a gust (evitar embotits i aliments insans)

Procediment:

Tritura o ratlla la mitja coliflor amb un processador tipus Thermomix.
Barreja tots els ingredients en un bol, excepte els toppings. Quan la massa estigui ben lligada, estén-la sobre un paper de forn lleugerament untat amb oli d'oliva verge extra i cou-la durant uns 10 minuts, fins que estigui daurada per sobre.

Posa-hi una capa molt fina de tomàquet (si n'hi poses massa, quedarà humit) i afegeix-hi tots els toppings que t'agradin.
Enforna-ho durant uns 10 minuts més i ja estarà llest per menjar.

# data[].attributes.body
Les Pizzes són unes elaboracions que poden contenir ingredients molt diferents i podem trobar-ne de molt sanes a molt insanes. Aquí us deixo un recull de conceptes a tenir en compte per fer les pizzes tan saludables com siguin possibles fetes a casa.

# data[].attributes.body
Per a fer aquests Pancakes necessitarem:

80 grams de flocs de civada.

180 grams de beguda vegetal, recomano de civada que ja és una mica dolça sense afegir-li sucres.

1 ous.

Si volem endolcir recomano o mel o xarop d'atzavara.

El procediment és senzill:

Tritura els flocs de civada amb la beguda vegetal amb el túrmix i posteriorment afegeix l'ou. Tritura-ho tot fins que quedi ben homogeni.
Escalfa una paella a una temperatura mitjana-alta (si et passes s'enganxarà!). Comença a fer els pastissets, posa'ls a la paella amb un cullerot.

Fes-los volta i volta i d'uns 10 cm de diàmetre.

Per acompanyar pots fer una crema de cacau ràpida, que es fa amb:

1cp crema de cacauet (pot ser de qualsevol altre fruit sec)

1cp de cacau.

1cp de mel.

Oli per texturitzar.

Barrejar tots els ingredients i afegir oli fins a obtenir la textura desitjada.

Per complementar aquests Pancakes afegeix plàtan tallat a rodanxes.

# data[].attributes.body
Adaptació de la recepta original del pesto.

Aquesta és una recepta per fer una salsa que, tot i ser calòricament densa, és saludable. Tot i això, tingueu en compte que un plat de pasta amb aquesta salsa no compta com una ració completa de verdures!

Ingredients:

50 g de parmesà

50 g de pinyons

40 g de ruca (si el vols fer original, fes servir alfàbrega fresca)

1/2 culleradeta de sal

Oli d’oliva verge extra (OOVE) al gust

Procediment:

1. En un processador d’aliments, tritura tots els ingredients i afegeix OOVE fins a aconseguir la textura desitjada.

Si us agrada experimentar a la cuina, podeu escaldar les fulles de ruca (o alfàbrega) perquè conservin un color verd més intens. Per fer-ho:

Prepareu un bol amb aigua i glaçons i una cassola amb aigua bullint.

Amb l’ajuda d’un estri tipus aranya, submergiu les fulles en l’aigua bullint durant 3 segons i, immediatament, passeu-les a l’aigua freda amb gel.

Conservació:

Guardeu el pesto en un pot hermètic a la nevera. Es conserva durant molts dies, sempre que hi hagi una capa d’oli a sobre per evitar que s’oxidi.

# data[].attributes.body
Els cereals d'esmorzar tot i que són molt pràctics no solen ser gaire sans i és difícil trobar bones opcions. També hi ha opcions ecológiques que són igualment molt ensucrades.

Per aixó us presento aquesta recepta de granola casolana que et pot servir com a alternativa a aquests cereals. Els ingredients complementaris es poden modificar.

Ingredients

250 g de civada.
50g de nous.
20g d'ametlles laminades.
20g de coco en escates.
3.cp de canyella.
2 cp de vainilla en pols o una branca de vainilla.
3⁄4 tassa de xarop d'auró (o mel).
1⁄4 Tassa d'oli de coco verge extra fos (Oli d'oliva funciona però no tant).
Una mica de sal.

Procediment

Preescalfa el forn a 175 °C.

Cobreix la safata amb paper de forn amb oli de coco.

Afegeix els ingredients en un bol gran o safata.

Incorpora la civada, les nous, les ametlles laminades, les làmines de coco i les espècies. Barreja bé amb les mans o amb un estri adequat.

Fon l'oli de coco i afegeix-lo a la barreja de flocs de civada, juntament amb el xarop d'auró.

Barreja i distribueix de manera uniforme.

Posa la safata al forn i baixa la temperatura a 150 °C. Enforna durant 30-40 minuts, revisa que no se't torri de mes.

Un cop fred, afegeix opcionalment les panses i els nabius silvestres.

Conserva la recepta fora de la nevera en un recipient de vidre hermètic.

Comentari

Aquesta recepta trobo que queda especialment bé amb iogurts. Si la vols fer servir per menjar abans d'un partit, afegeix menys fruits secs. Podries afegir algun altre element, com nibs de cacau.

# data[].attributes.body
El porridge és una recepta molt versàtil que consisteix en flocs de civada amb "toppings". Cal procurar que aquests sempre siguin saludables.

Com es fa el porridge?

Hi ha diverses maneres de preparar porridge, però la més senzilla i pràctica requereix:

4 c.s. de flocs de civada.

1 got (250 ml) d'aigua o beguda vegetal sense sucres afegits.

"Toppings" al gust.

Passos:

1. Escalfa el got d'aigua o beguda vegetal al microones durant 2 minuts.

2. Posa els flocs de civada en un bol o recipient. Si vols, afegeix altres ingredients com cacau en pols, nibs de cacau, canyella o fruits secs.

3. Quan acabi el microones, afegeix l'aigua al recipient. Si està massa calenta, fes servir un drap per manipular-la amb seguretat.

4. Deixa reposar uns minuts. Pots consumir-lo calent al moment, guardar-lo a la nevera o portar-lo en un termo per més tard.

El porridge admet moltes variacions: hi pots afegir fruita fresca, panses, fruits secs o fins i tot preparar-lo en versió salada. Si necessites idees, comenta-ho per aquí o per els respectius grups de la comunitat!

PD: Per a aquells que consumiu proteïna en pols WHEY, també la podeu afegir al porridge un cop estigui atemperat (no la incorporeu just després de fer-lo). Això pot ser una bona manera de preparar un àpat recuperador després d'un partit, especialment si esteu lluny d'un àpat complet.

# data[].attributes.body
Ara que arriba la calor, ve més de gust menjar gelats.

Els gelats que es compren habitualment solen contenir molts sucres i greixos refinats per aconseguir la textura i el gust desitjats. Però fer gelats a casa és molt fàcil i una alternativa més saludable.

Què necessites?

Fruita

Iogurt (opcional)

Espècies com menta, canyella, cacau o vainilla

Un processador d’aliments (com la Thermomix)

Una bossa apta per al congelador

Recepta de gelat de maduixa, iogurt i menta

1. Congelar els ingredients

Renta bé les maduixes i talla-les a trossos petits.

Posa-les dins una bossa i congela-les.

Si vols afegir iogurt, congela'n un també (encara que també pots fer servir iogurt fred de nevera).

2. Preparar el gelat (després de 48 hores)

Posa les maduixes congelades i el iogurt al processador d’aliments.

Tritura-ho fins a obtenir una textura homogènia. No posis el bloc sencer de iogurt congelat; trenca’l abans!

3. Afegir la menta i servir

Un cop obtinguda la textura cremosa, afegeix fulles de menta triturades i barreja bé.

Serveix el gelat en un bol i gaudeix-lo!

Consell: Aquest gelat és millor consumir-lo al moment o, com a màxim, en 24 hores. Si el deixes més dies al congelador, es tornarà molt dur. En aquest cas, treu-lo uns minuts abans de menjar-lo perquè recuperi la textura adequada.

# data[].attributes.body
Aquests són els mítics pastissets del Doraemon!

Una mica d'informació

Tot i que sovint es pensa que són de xocolata, en realitat els Dorayakis estan farcits d’Anko, una melmelada feta amb azukis, una varietat de mongeta vermella que s’utilitza sovint en postres pel seu gust dolç. Si acostumeu a mirar els llegums amb recel, doneu-li una oportunitat!

Aquesta recepta se centra en la preparació de l’Anko, ja que per fer els pastissets utilitzarem la recepta de pancakes.

Ingredients:

200 g d’azukis

50 g de sucre

Procediment:

1. Posa els azukis i el sucre en una paella. Veureu que desprenen una mica d’aigua.

2. Deixa-ho reduir a foc suau fins a obtenir una textura cremosa.

3. Retira-ho del foc i tritura-ho bé amb una forquilla.

Muntatge dels Dorayakis:

Prepara els pancakes seguint la recepta tradicional i sense oli!

Pots experimentar amb diferents farines o afegir una mica de llevat químic per donar-los més esponjositat. Recorda que la massa ha de ser espessa.

Unta una capa d’Anko entre dos pancakes i ja tens el teu Dorayaki llest!

# data[].attributes.body
Com que moltes persones ens demanen receptes amb peix, avui us vull parlar d’un estri molt pràctic per cuinar-lo al vapor: la Lekué (o altres opcions similars).

Sabem que el peix no sempre agrada, sobretot si queda massa sec i amb una textura aspra. Però cuinar-lo al vapor el manté més tendre i suau, a més de conservar millor els seus nutrients.

Com fer-ho?

1. Posa un raig d’oli d’oliva verge extra (OOVE) a la Lekué.

2. Col·loca-hi el tall de peix a sobre.

3. Afegeix espècies. Et recomano pebre, llimona i alguna herba com anet o julivert. També pots provar amb cúrcuma o all sec.

4. Posa-ho al microones uns 2 minuts (depèn de la mida del tall i de com t’agradi de cuit).

5. Serveix i acompanya-ho amb una salsa si vols.

Coses importants a recordar:

Si cuines el peix poc fet, assegura’t d’haver-lo congelat prèviament un mínim de 72 hores.

Aquest tipus de cocció conserva millor els greixos omega-3, que tenen beneficis antiinflamatoris.

Exemple de salsa:

1. Posa en un bol 1 culleradeta (cp) de mostassa de Dijon.

2. Afegeix 1 cp de mel.

3. Incorpora vinagre de poma al gust.

4. Afegeix salsa de soja al gust.

5. Barreja-ho tot fins que quedi una salsa homogènia.

6. Unta una fina capa sobre el peix. Com que té un gust intens, no en cal gaire.

# data[].attributes.body
Aquestes amanides poden ser molt saludables però:

1. Si afegeixes moltes salses i complements poden ser molt calòriques (això sera millor o pitjor segons els teus objectius).

2. Si les consumeixes com a últim àpat abans d'entrenar / partit, et recomano afegir'hi arrós, llesques de pa o similar. Sinó que el segon inclogui patata.

3. A la hora de fer una amanida, pensa en inclou-re com més colors millor.

COM FER UNA VINAGRETA PERFECTE PER LA TEVA AMANIDA:

La base d’una vinagreta és barrejar 1 part de vinagre (o un altre àcid) amb 3 parts d’oli, preferiblement oli d’oliva verge extra (OOVE). A partir d’aquí, pots afegir ingredients per adaptar-la al teu plat:

Espècies: all sec, pebre, curri, julivert…

Cremes de fruits secs: aporten cremositat i dolçor. Proporció recomanada: 1/4 de vinagre, 1/4 de crema, 2/4 d’OOVE.

Toc dolç: una gota de mel o xarop d’atzavara.

Varietat de vinagre: de Mòdena, poma, arròs, llimona…

Barreja-ho tot en un pot amb tapa i sacseja per emulsionar millor.

EXEMPLES DE VINAGRETES:

Vinagreta per amanida amb arròs i llenties estil oriental:
1/4 vinagre d’arròs o poma, 1/4 crema de cacauet, 1/2 OOVE. Afegir salsa de soja, all sec i una gota de mel o xarop d’atzavara.

Vinagreta per amanida amb cigrons:
1/4 tahina, 1/4 vinagre de poma, 1/2 OOVE. Afegir all sec, cúrcuma, pebre i comí al gust.

Vinagreta per amanida catalana:
1/4 crema d’ametlles, 1/4 vinagre, 1/2 OOVE. Afegir pimentó dolç, pebre i julivert.

Vinagreta per amanida estil italià
1/4 vinagre de Mòdena, 3/4 OOVE. Afegir pebre mòlt, all sec i alfàbrega fresca. Es pot macerar uns dies.

Vinagreta per amanida afruitada:
1/4 suc de llimona, 3/4 OOVE. Afegir menta picada, sal i nous trossejades.

Vinagreta amb mostassa:

1/4 de Vinagre, 1/4 de Mostassa Dijon, 1/2 d'OOVE. Afegir pebre i una punta de mel.

Tot això són idees però es poden fer infinitat de varietats.

# data[].attributes.headline
Amanida amb bolets saltejats i vinagreta

# data[].attributes.subject
Amanida amb bolets saltejats i vinagreta

# data[].attributes.body
Ingredients (per a 2 persones):

8 fulles d’enciam fulla de roure

1 pastanaga

1 tomàquet gros (tipus Rosa de Barbastro)

1 ceba dolça o vermella

4 bolets de temporada

1 gra d’all

Pipes de gira-sol torrades

Sèsam molt

Elaboració:

1. Preparar l’enciam: Trossejar les fulles i submergir-les en aigua amb gel per mantenir-les cruixents (opcional).

2. Tallar les verdures: Pelar i tallar la pastanaga, la ceba i el tomàquet a daus petits (o el tomàquet a mitges llunes).

3. Saltar els bolets: Netejar-los, retirar-ne la terra si cal i tallar-los en tires. Coure’ls en una paella amb una mica d’oli.

4. Picar l’all: Tallar-lo molt fi.

5. Fer la vinagreta: Seguir les indicacions de la primera publicació.

6. Muntar el plat: Escórrer l’enciam i col·locar-lo en un plat. Afegir la pastanaga, el tomàquet, la ceba, l’all i els bolets. Repartir per sobre les pipes de gira-sol i el sèsam.

7. Acabar i servir: Regar amb la vinagreta i servir immediatament.

# data[].attributes.headline
Amanida de canonges, rúcula i fruita seca

# data[].attributes.subject
Amanida de canonges, rúcula i fruita seca

# data[].attributes.body
Ingredients (per a 2 persones):

4 grapats de canonges

4 grapats de rúcula

Prunes (poden ser deshidratades)

Raïm

Panses

Nous

Formatge fresc de cabra

Elaboració:

1. Preparar les fulles verdes: Netejar els canonges i la rúcula. Submergir-les en aigua amb gel perquè es mantinguin fresques (opcional).

2. Tallar la fruita: Trossejar les prunes i el raïm i recordar de treure els pinyols.

3. Afegir els fruits secs: Barrejar la fruita tallada amb les panses i afegir-hi les nous esmicolades amb les mans.

4. Incorporar el formatge: Tallar el formatge fresc de cabra a daus petits i afegir-lo a la barreja.

5. Fer la vinagreta: Seguir les instruccions de la primera publicació. Un toc dolç, amb una gota de mel o xarop d’atzavara, li queda molt bé.

6. Muntar el plat: Escórrer les fulles verdes i col·locar-les en un bol o plat gran. Afegir la barreja de fruita, fruits secs i formatge.

7. Acabar i servir: Regar amb la vinagreta i servir immediatament.

# data[].attributes.body
Ingredients (per a 2 persones):

Tomàquet

Cogombre

Ceba tendra

Julivert

Olives kalamata, negres o amargues

Formatge feta

Elaboració:

1. Preparar els ingredients: Rentar bé totes les verdures abans de tallar-les.

2. Tallar les verdures:

Tallar el tomàquet a daus.

Tallar el cogombre a rodanxes o a quarts de rodanxa, segons la mida.

Tallar la ceba en juliana fina o a rodanxes.

Retirar les parts més gruixudes del julivert i esmicolar les fulles amb les mans.

3. Afegir les olives: Es poden deixar senceres o aixafar-les lleugerament amb un ganivet per treure’n el pinyol.

4. Incorporar el formatge feta: Tallar-lo a daus de mida similar als del tomàquet.

5. Fer la vinagreta: Fes servir les indicacions de la primera publicació. Una mica d'orenga hi queda molt bé.

6. Muntar l’amanida: Posar tots els ingredients en un bol o plat gran, afegir-hi la vinagreta i barrejar bé.

7. Servir: L’amanida grega ja està llesta per gaudir-la!

# data[].attributes.body
Ingredients (per a 2 persones)

Amanida:

Enciam romana (8 fulles)

Pit de pollastre (1 unitat)

Formatge parmesà o d’ovella curat (30 g)

Trossets de pa (crostonets o daus de pa torrat)

Vinagreta:

Oli d’oliva verge extra (OOVE) (3 parts)

4-5 filets d’anxova

1/2 iogurt natural

El suc de mitja llimona

1 cp de mostassa de Dijon

1 cp de salsa Worcester

1 rovell d’ou

Pebre negre

Elaboració

1. Preparació prèvia
Preescalfem el forn a 180 ºC i netegem bé l’enciam, que deixem en aigua amb gel perquè es mantingui ben cruixent.

2. Cuinar el pollastre
Escalfem una paella amb una mica d’oli d’oliva i cuinem el pit de pollastre a la planxa amb una mica de pebre negre, girant-lo només una vegada per assegurar una cocció uniforme. Quan estigui fet, el retirem i el deixem refredar una mica abans de tallar-lo.

3. Preparar els crostonets
Tallem el pa a daus petits, els col·loquem en una safata de forn i els torrem fins que quedin ben daurats i cruixents. Si volem donar-hi més sabor, abans de torrar-los els podem regar amb una mica d’oli d’oliva amb all i julivert picats.

4. Fer la vinagreta
Separem el rovell d’ou i el posem en un got per a la batedora. Afegim les anxoves, el iogurt, el suc de mitja llimona, la mostassa de Dijon, la salsa Worcester i el pebre negre, i després incorporem l’oli d’oliva, calculant dues o tres parts del volum de líquid que tenim al pot. Triturem la barreja amb el minipimer fins a obtenir una salsa cremosa i homogènia.

5. Muntar l’amanida
Escorrem i tallem l’enciam a tires, tallem el pollastre a daus petits i el formatge en làmines fines amb un pelador o un rallador gruixut. En un bol gran, posem l’enciam, hi afegim el pollastre i els crostonets, ho barregem bé i incorporem la vinagreta. Finalment, afegim les làmines de formatge per sobre.

6. Servir
L’amanida Cèsar ja està llesta per servir i gaudir.

# data[].attributes.headline
Amanida de carbassó, gorgonzola i pinyons 

# data[].attributes.subject
Amanida de carbassó, gorgonzola i pinyons 

# data[].attributes.body
Ingredients (per a 2 persones)

Amanida:

1 carbassó gros o 2 de petits

Formatge gorgonzola

Tomàquets secs

Pinyons

Vinagreta:

Oli d’oliva verge extra (OOVE)

½ iogurt natural

Menta picada

Sal

Elaboració

1. Preparació del carbassó
Netegem bé el carbassó i el tallem a rodanxes molt fines, gairebé translúcides. A mesura que les tenim tallades, les anem col·locant al plat formant cercles concèntrics, de fora cap a dins.

2. Preparació dels altres ingredients
Esmicolem el formatge gorgonzola amb els dits fent petits trossos i el reservem. Paral·lelament, torrem un parell de grapats de pinyons en una paella, amb una mica d’oli d’oliva si volem potenciar-ne el sabor, i també els reservem.

3. Muntatge del plat
Afegim de manera homogènia els trossos de formatge i els pinyons torrats per sobre del carbassó i incorporem els tomàquets secs. Si volem, podem afegir una mica de menta picada al centre del plat per donar-li un toc fresc i visualment atractiu.

PD: Si és època de figues pots afegir làmines de figa, queden fantàstiques.

4. Elaboració de la vinagreta
Barregem el mig iogurt amb aproximadament el doble de quantitat d’oli d’oliva, afegim la menta picada i un pessic de sal. Remenem fins a obtenir una emulsió lleugera i la servim per sobre de l’amanida.

5. Servir

El carpaccio de carbassó ja està llest per menjar.

# data[].attributes.body
Aquesta amanida és una mica més complexe i estranya, us la deixo perquè la conegueu i a vuere si algú s'atreveix, és similar a l'anterior però amb un estil oriental.

Ingredients (per a 2 persones)

2 cogombres

Alga wakame

Per a la salsa:

1 cp de vinagre d’umeboshi

1 cp de concentrat de poma

Unes gotes de suc de llimona

2 cp d’oli de sèsam

Unes gotes de suc de gingebre fresc

Llavors de sèsam

Alternativa en forma de vinagreta:

1/4 de vinagre de poma

1/4 de Tahina

1/2 d'OOVE (Gradualment per aconseguir una textura espessa, potser en poses menys)

Espècies al gust

Elaboració

1. Preparació de les algues
Tallem les algues wakame en trossos petits i les deixem en remull durant 15 minuts perquè es rehidratin.

2. Preparació del cogombre
Tallem el cogombre en làmines molt fines i el repartim per tot el plat. Escampem una mica de sal per sobre i el tapem amb un plat amb un pes a sobre perquè faci pressió.

3. Eliminació de l’aigua
Passada mitja hora o més, retirem el pes i el plat. Ha d’haver quedat una mica d’aigua al fons, que eliminarem abans de continuar.

4. Muntatge del plat
Afegim l’alga wakame hidratada per sobre del cogombre.

5. Preparació de la salsa
Barregem el vinagre d’umeboshi, el concentrat de poma, unes gotes de suc de llimona i de gingebre fresc, i l’oli de sèsam fins a obtenir una mescla homogènia.

6. Acabat i servei
Aboquem la salsa sobre el cogombre i l’alga, i acabem amb unes llavors de sèsam escampades per sobre.

# data[].attributes.body
Fotografia/Vídeo no disponible

Aquesta recepta de cuscús serveix per incloure molta més quantitat de verdures ja que pràcticament tot és verdura i se'n pot menjar un plat sense problema.

Ingredients:

1 bròquil.

I verdures variades, al gust, per posar d'exemple faré servir:

2 cebes.

2 pastanagues.

5 xampinyons.

2 Dàtils.

Espècies al gust.

Preparació:

Comença amb el cuscús. Separa les floretes del bròquil del tronc, perquè sigui més còmode pots tallar-lo en 4 trossos i així és més fàcil d'agafar. Ratlla les floretes fins que sembli cuscús, el tronc fes-lo servir parcialment. La part que no es fa servir la pots afegir en una crema de verdures.

Per una banda renta i pela les cebes, pastanagues i xampinyons a la Juliana (a tires fines) i dàtils a daus. Amb un raig d'oli salteja la ceba a una intensitat mitja-alta, quan la ceba comença a estar tendre afegeix les pastanagues i dàtils. Finalment incorpora els xampinyons quan la pastanaga deixi d'estar cruixent. Posa les espècies al gust, com per exemple curri.

Quan les verdures estiguin a punt puja un últim moment el foc al màxim o gairebé el màxim, afegeix el cuscús de bròquil i salteja durant uns segons.

Ja pots servir i gaudir, pots decorar amb pipes, crostons de pa o el que et vingui de gust.

# data[].attributes.headline
SI TENS UN CUC ENTRE ÀPATS O ABANS D’ANAR A DORMIR, ÉS MILLOR MENJAR ALGUNA COSA O QUEDAR-TE AMB EL CUC?

# data[].attributes.subject
SI TENS UN CUC ENTRE ÀPATS O ABANS D’ANAR A DORMIR, ÉS MILLOR MENJAR ALGUNA COSA O QUEDAR-TE AMB EL CUC?

# data[].attributes.body
Primer, valora si tens gana de veritat o si és només per ansietat. Pots fer-ho esperant una mica, començant una altra tasca i distraient el teu cap. També pots beure una mica d’aigua. Si després d’això encara tens gana, pots fer algun snack com:

Fruits secs: Que siguin només torrats (ni fregits, ni ensucrats, ni salats). Agafa el grapat que vols menjar i guarda el paquet, ja que és molt fàcil anar-ne picant. Si et quedes amb gana, pots acompanyar-los amb una peça de fruita.

Nibs de cacau: No agraden a tothom, però són una bona opció si el que vols és mastegar alguna cosa i tenir la sensació d’haver menjat. Molt interessants per saciar la gana per ansietat.

L’objectiu d’aquests snacks és quedar-nos saciats o, com a mínim, sense gana, sense necessitat de picar res més fins al següent àpat. Snacks molt dolços o salats faran que tornis a tenir gana fàcilment.

# data[].attributes.headline
COM PUC FER LA GESTIÓ PELS DIFERENTS MEMBRES DE LA FAMÍLIA? CADASCÚ ESTÀ EN ETAPES DIFERENTS I ÉS DIFÍCIL CUINAR ADEQUAT PER A TOTS.

# data[].attributes.subject
COM PUC FER LA GESTIÓ PELS DIFERENTS MEMBRES DE LA FAMÍLIA? CADASCÚ ESTÀ EN ETAPES DIFERENTS I ÉS DIFÍCIL CUINAR ADEQUAT PER A TOTS.

# data[].attributes.body
És important entendre que, parlant de proporcions, les necessitats de nutrients no varien tant en les diferents etapes de la vida. Sí que és cert que en l'adolescència les necessitats energètiques estan augmentades i la gana de la persona així ho indicarà, però els aliments sans i adequats són els mateixos.

Per tant, la manera més simple de gestionar els àpats és fer el mateix per a tothom, però no en la mateixa quantitat. Amb uns pocs dies d’assaig-error es pot veure com gestionar cada cas.

Cal tenir en compte que, si es fa activitat física intensa, la quantitat d’hidrats de carboni pot estar una mica augmentada (patata, arròs, pasta, pa, moniato…), però mantenint igualment una part vegetal i proteica dins el plat.

# data[].attributes.headline
QUAN ELS PARTITS SÓN MOLT D’HORA, EM LLEVO AMB POCA GANA. ALGUNA IDEA RÀPIDA? HABITUALMENT FAIG FRUITS SECS, PERÒ NO SEMPRE ENTREN.

# data[].attributes.subject
QUAN ELS PARTITS SÓN MOLT D’HORA, EM LLEVO AMB POCA GANA. ALGUNA IDEA RÀPIDA? HABITUALMENT FAIG FRUITS SECS, PERÒ NO SEMPRE ENTREN.

# data[].attributes.body
Fruits secs com a “pre-voleibol” no ens aporten els nutrients que farem servir durant el partit. Tot i això, hi ha dues opcions que pots aplicar:

Trobar un esmorzar que et sigui fàcil de menjar. Una bona opció és fruita tallada el dia abans i menjar-la freda. Inclou-ne de diferents textures, per exemple: taronja, plàtan, poma i maduixes.

Si no aconsegueixes menjar res abans d’un partit ben d’hora al matí, millor que quedar-se de braços plegats. Assegura’t que el dia anterior menges més hidrats de carboni dels habituals, en definitiva, que inclous més patata, arròs, pasta o pa de com ho fas habitualment.

# data[].attributes.headline
QUANTA ESTONA ABANS HAURIA DE MENJAR PER A UN PARTIT O ENTRENAMENT?

# data[].attributes.subject
QUANTA ESTONA ABANS HAURIA DE MENJAR PER A UN PARTIT O ENTRENAMENT?

# data[].attributes.body
Depèn molt del que mengis i de cada persona, així que cal provar i veure com et sents. L’objectiu és que no et costi escalfar pel motiu del menjar i que no tinguis gana. Com a referència:

Si menges només fruita → uns 20-30 minuts abans de l’activitat.

Si menges un entrepà → vora 1 hora abans de l’activitat.

Si dines o sopes abans → deixa més temps, vora dues hores abans de l’activitat.

# data[].attributes.headline
EM COSTA MILLORAR ELS MEUS SOPARS, QUÈ PUC FER PER FER-LOS MÉS SALUDABLES I AMB MÉS VARIETAT?

# data[].attributes.subject
EM COSTA MILLORAR ELS MEUS SOPARS, QUÈ PUC FER PER FER-LOS MÉS SALUDABLES I AMB MÉS VARIETAT?

# data[].attributes.body
Primer de tot, intenta aconseguir noves receptes. El receptari mica en mica s’anirà ampliant. A més, prova noves espècies, segur que descobreixes gustos que t’agraden. Un cop tinguis el “teu rebost d’espècies”, fes-ne servir només algunes a cada àpat per evitar que tots els plats tinguin sempre el mateix gust.

# data[].attributes.headline
QUANTS COPS A LA SETMANA PODEM MENJAR PASTA I ARRÒS?

# data[].attributes.subject
QUANTS COPS A LA SETMANA PODEM MENJAR PASTA I ARRÒS?

# data[].attributes.body
La pasta i l'arròs formen part del grup dels farinacis, un grup d’aliments que s’hauria de consumir diàriament, especialment si es practica esport. També entren dins d’aquest grup la patata, que té propietats molt interessants, i altres tipus de cereals com el fajol.

Si vols més informació sobre com cuinar la patata per treure’n el màxim profit o com cuinar el fajol, comenteu-ho aquí!

# data[].attributes.headline
M'AGRADARIA SABER COM INTRODUIR MÉS FRUITA DURANT EL DIA.

# data[].attributes.subject
M'AGRADARIA SABER COM INTRODUIR MÉS FRUITA DURANT EL DIA.

# data[].attributes.body
Aquí tens idees per incloure-la en diferents àpats:

Esmorzar: sencera, a làmines o ratllada sobre una torrada.

Mig matí o berenar: sencera o combinada amb crostonets de pa o fruits secs.

Dinars i sopars: sencera, a trossos en amanides o triturada dins d’un iogurt.

# data[].attributes.headline
IDEES PER CAMUFLAR ALGUNES VERDURES, PERÒ DE FÀCIL ELABORACIÓ O PER INCLOURE’N MÉS EN ELS PRIMERS PLATS.

# data[].attributes.subject
IDEES PER CAMUFLAR ALGUNES VERDURES, PERÒ DE FÀCIL ELABORACIÓ O PER INCLOURE’N MÉS EN ELS PRIMERS PLATS.

# data[].attributes.body
Una opció és tallar les verdures molt petites. Potser la quantitat no serà la ideal, però sempre és millor que res.

També pots fer salses amb les verdures tallades a tires fines, ideal per acompanyar la pasta, ja que la forma s’assembla molt.

# data[].attributes.headline
QUÈ PUC MENJAR PER FER UNA MILLOR RECUPERACIÓ?

# data[].attributes.subject
QUÈ PUC MENJAR PER FER UNA MILLOR RECUPERACIÓ?

# data[].attributes.body
Les claus més importants per fer un bon àpat recuperador són:

Menjar en l’hora posterior a l’activitat física.

Incloure hidrats de carboni. Això significa que, si és un dinar o sopar, hauries d'incloure arròs, patata o pasta. De postres, és recomanable fruita, especialment si és més madura.

Incloure proteïna. Més quantitat no significa millor; amb una ració estàndard de proteïna ja n’hi ha suficient.

Menjar aliments rics en antioxidants, que ho són tots aquells vegetals amb molt color. Si es pot, millor consumir-los crus.

Beure abundant aigua

# data[].attributes.headline
SI TENS UNA PREGUNTA I VOLS QUE ES RESOLGUI, FES-ME LA PREGUNTA COMENTANT AQUESTA ENTRADA!

# data[].attributes.subject
SI TENS UNA PREGUNTA I VOLS QUE ES RESOLGUI, FES-ME LA PREGUNTA COMENTANT AQUESTA ENTRADA!

# data[].attributes.body
Què és el fajol?

El fajol és un tipus de cereal que no conté gluten i es pot fer servir com a substitut de l’arròs.

És molt més ric en proteïnes i és especialment recomanable si es consumeix en hores tardanes (per exemple, si sopes molt tard), tot i que gairebé sempre és una bona opció.

Hi ha moltes maneres de cuinar-lo: es pot preparar com si fos una paella, bullir directament o amb un remull previ.

Si t’apassiona molt, fins i tot el pots germinar.

Per fer-lo com una paella, s’ha de coure seguint les instruccions del paquet.

Per bullir-lo, utilitza abundant aigua i cou durant uns 20 minuts, fins que estigui tou. Si el remulles abans, el temps de cocció es redueix molt, fins a uns 5 minuts.

Vigila de retirar l’escuma que es forma durant la cocció per evitar que la cassola vessi.

El punt de cocció és quan el gra queda tou i no té una textura terrosa.

Si vols aprendre a germinar-lo, només cal que ho demanis!

# data[].attributes.body
Ingredients:

200 g de farina integral

120 ml d’oli d’oliva

3 ous

350 g de carbassó ratllat

150 g de sucre de coco o panela

60 g de cacau en pols sense sucre

1 culleradeta (cp) de bicarbonat de sodi

½ cp de llevat en pols

½ cp de sal

1 cp de cafè instantani

Instruccions:

1. Preescalfa el forn a 180 °C.
Unta un motlle amb una mica d’oli i empolsina’l amb cacau en pols perquè no s’hi enganxi.

2. Barreja els ingredients secs.
En un bol gran, combina:

la farina,

el cacau en pols,

el bicarbonat,

el llevat en pols,

i la sal.
Remena bé i reserva.

3. Prepara els ingredients líquids.
En un altre bol, bat l’oli d’oliva amb el sucre fins que quedi una barreja cremosa.
Afegeix-hi el cafè i els ous un a un, barrejant bé després de cada ou.

4. Combina les barreges.
Reserva una tercera part de la barreja seca.
Afegeix la resta (2/3 parts) a la barreja líquida. No cal remenar massa, la massa quedarà espessa.

5. Afegiu-hi el carbassó.
A la barreja seca que havies reservat, incorpora-hi el carbassó ratllat i remena bé.

6. Ajunta-ho tot.
Afegeix aquesta darrera barreja a la massa principal i remena lleugerament fins que quedi tot integrat.

7. Enforna.
Aboqua la massa al motlle preparat i enforna durant uns 45 minuts.
Comprova la cocció punxant amb un ganivet o escuradents: si surt net, el pastís ja està fet.

8. Refreda i desenmotlla.
Deixa’l refredar una estona abans de desemmotllar-lo.